ప్రసూన్ బెనర్జీ

ప్రసూన్ బెనర్జీ భారతదేశానికి చెందిన క్రీడాకారుడు, రాజకీయ నాయకుడు. ఆయన హౌరా లోక్‌సభ నియోజకవర్గం నుండి నాలుగుసార్లు లోక్‌సభ సభ్యుడిగా ఎన్నికయ్యాడు.
క్రీడా జీవితం
ప్రసూన్ బెనర్జీ థాయిలాండ్‌లో 1974లో AFC యూత్ ఛాంపియన్‌షిప్ టైటిల్‌ను గెలుచుకున్న భారత యూ-20 జట్టుకు అతను వైస్-కెప్టెన్‌గా ఉన్నాడు. 

ప్రసూన్ బెనర్జీ తన క్లబ్ ఫుట్‌బాల్ కెరీర్‌ను కలకత్తా ఫుట్‌బాల్ లీగ్ క్లబ్ కిడ్డర్‌పోర్‌తో ప్రారంభించాడు. ఆయన ఆర్యన్స్ తరపున కూడా ఆడాడు. సెంట్రల్ డిఫెన్సివ్ మిడ్‌ఫీల్డర్‌గా మోహన్ బగాన్ ఆల్ టైమ్ బెస్ట్-XI జట్టులో చేర్చబడ్డాడు. ప్రసూన్ బెనర్జీ  ఆసియా ఆల్-స్టార్ XI తరపున ఆడిన రెండవ భారతీయుడు. అతను ఆసియా ఆల్-స్టార్ XI తరపున బ్రెజిల్‌తో రెండు మ్యాచ్‌లు కూడా ఆడాడు, జికో, ఎడర్, ఫాల్కావో, సోక్రెట్స్ & ఇతరులతో ఆడాడు. 100 ఫుట్‌బాల్ మ్యాచ్‌లలో భారతదేశానికి ప్రాతినిధ్యం వహించినందుకు అతను లిమ్కా బుక్ ఆఫ్ రికార్డ్‌లో చేర్చబడ్డాడు.  
 రాజకీయ జీవితం 
ప్రసూన్ బెనర్జీ తృణమూల్ కాంగ్రెస్ పార్టీ ద్వారా రాజకీయాల్లోకి వచ్చి 2013లో హౌరా సదర్ పార్లమెంటరీ నియోజకవర్గానికి జరిగిన ఉప ఎన్నికలో తృణమూల్ కాంగ్రెస్ అభ్యర్థిగా పోటీ చేసి తన సమీప ప్రత్యర్థి సిపిఐ (ఎం) అభ్యర్థి శ్రీదీప్ భట్టాచార్యను 26,965 ఓట్ల తేడాతో ఓడించి లోక్‌సభ సభ్యుడిగా ఎన్నికయ్యాడు. ఆయన 2014 లోక్‌సభ ఎన్నికలలో తృణమూల్ కాంగ్రెస్ అభ్యర్థిగా పోటీ చేసి తన సమీప ప్రత్యర్థి సిపిఐ (ఎం) అభ్యర్థి శ్రీదీప్ భట్టాచార్యపై 1,96,956 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికయ్యాడు. 

ప్రసూన్ బెనర్జీ 2019 లోక్‌సభ ఎన్నికలలో తృణమూల్ కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి రంతిదేవ్ సేన్‌గుప్తాపై 1,03,695 ఓట్ల మెజారిటీతో గెలిచి వరుసగా మూడోసారి లోక్‌సభ సభ్యుడిగా ఎన్నికయ్యాడు. ఆయన 2024 లోక్‌సభ ఎన్నికలలో తృణమూల్ కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి రతిన్ చక్రవర్తిపై 1,69,442 ఓట్ల మెజారిటీతో గెలిచి నాల్గొవసారి లోక్‌సభ సభ్యుడిగా ఎన్నికయ్యాడు. 
మూలాలు 	   

వర్గం:1956 జననాలు
వర్గం:15వ లోక్‌సభ సభ్యులు
వర్గం:16వ లోక్‌సభ సభ్యులు
వర్గం:17వ లోక్‌సభ సభ్యులు
వర్గం:18వ లోక్‌సభ సభ్యులు
వర్గం:పశ్చిమ బెంగాల్ వ్యక్తులు
వర్గం:పశ్చిమ బెంగాల్ రాజకీయ నాయకులు
వర్గం:తృణమూల్ కాంగ్రెస్ పార్టీ రాజకీయ నాయకులు
వర్గం:పశ్చిమ బెంగాల్ నుండి ఎన్నికైన లోక్‌సభ సభ్యులు